
	Програма за развитие на селските райони 2007-2013. Европейски земеделски фонд за

развитие на селските райони – Европа инвестира в селските райони

· ОПИСАНИЕ НА МЯРКАТА:

1.Мярка 331: Обучение и информация за икономически субекти, които работят в областта на обхвата на ос – 3

2.Член, касаещ мярката – Чл. 52 (г) и Чл. 58 от регламент на съвета /ЕС/ №1698/2005 г., т. 5.3.3.3. на Приложение II от Регламент на Комисията (EC) 1974/2006.
3.Описание на целите 

Подобряване на уменията, знанията и нивото на информираност на населението, необходими за оживяването и устойчивото развитие на територията на „МИГ  Карнобат”чрез:

(  Насърчаване по-широкото използване на информационните технологии;

( Предоставяне на възможности за обучение в области, покрити от ОС 3 на ПРСР;

( Насърчаване включването на младите хора в съхранението и развитието на традиционни местни ценности;

( Подобряване и разширяване на спектъра на услугите;

( Насърчаване на иновациите и предприемачеството.

4.Обхват на мярката 

Цялата територия на община Карнобат. В рамките на тази мярка ще се подкрепят проекти за обучение, информираност и консултации на икономически субекти, които работят на територията на „МИГ  Карнобат” по дейности, свързани с ОС 3 на ПРСР 
Всички дейности трябва да допринасят за постигането на определени ползи за бенефициентите по ос 3 (земеделски производители, диверсифициращи дейността си, микропредприятия, стартиращи нови предприятия и предприемачи, местни власти,  вкл. общностите, които касаят) или за установявяване на ново разбиране за природното и културно наследство на селските райони, тяхното опазване и съхранение,  развитие на търсени или липсващи услуги на дадената територия (в т.ч.  повишаване на тяхната ефективност).

5.Допустими кандидати:

( Организации, които провеждат обучения, курсове и информационни дейности и се определят като обучаващи организации;

( Юридически лица с нестопанска цел, читалища, университети, научни институти;

( Специализирани предприятия (ЮЛ), асоциации, задруги, браншови организации и кооперации, предоставящи услуги и/или обучение в областта на традиционни селски умения и/или занаяти.

Не се изисква обучаващите организации да имат лиценз за дейността, но трябва да имат 2-годишен опит в  организирането и провеждането на дейности от подобен характер.
Помощта няма да включва курсове или обучение, които са част от програмите за обучение на средните и висши училища.

6.Допустими дейности:

В обучителните проекти могат да се включат следните дейности:

     ( Обучение в областта на информационните технологии в т.ч. придобиване на компютърни умения;

( Обучение за стартиране и управление на собствен бизнес (предприемачество, бизнес управление и планиране), в т.ч. на стартиращ бизнес. Обучението може да включва  една, няколко или всички от посочените области: законодателна база и организация на стопанската дейност; маркетинг, пазарна и бизнес-информация; планиране и инвестиции; финансово управление и счетоводство; управление на човешките ресурси;
( Специализирани обучения по заявени потребности от работодателя;

         ( Обучение относно сновни услуги за населението, в т.ч услуги щадящи  околната среда;

( Обучение относно обновяването на населените места;
( Обучения подпомагащи създаването и популяризирането на атрактивни местни занаяти, атракции, фолклор, културно-историческо наследство и др;

          ( Обучения относно диверсификации на земеделски стопанства и иновации;

( Обучения за развитие на алтернативни форми на туризъм;

( Обучение на млади хора в традиционни селски умения и занаяти;

( Обучения, свързани с опазването и устойчивото развитие на културно-историческото наследство;

( Обучения, свързани с запазването на добри производствени практики, европейски стандарти, биоразнообразието и екологичната устойчивост на територията на „МИГ  Карнобат”.

Обученията могат да се провеждат под формата на курсове, информационни дейности, консултации и др. Обученията могат да бъдат еднократни или под формата на продължаващо обучение с продължителност и график, определени в проектите. Допуска се провеждането на специализирани обучения на работното място или интегрирано обучение  (обща теоретична част и провеждане практическо обучение на място във водещо предприятие от съответната област). При по-голям брой лица, включени в едно обучение, лицата следва да бъдат разпределени по групи в зависимост от вида на обучението, с оглед постигане на максимална ефективност от предвидените дейности. 
7.Допустими разходи:

( Разходи за разработване на учебни програми. Извършват се не по-рано от една година    преди  датата на подаване на заявлението за подпомагане и не могат да надвишават 5 % от стойността на преките разходи.
 ( Преки разходи за провеждане на обученията/консултациите: възнаграждения за преподавателите/консултантите; пътни за преподавателите; пълен пансион или дневни разходи за преподавателите в размер на не повече от левовата равностойност на 20 евро; нощувки за преподавателите в размер не повече от левовата равностойност на 30 евро; наем на учебни помещения (вкл. дидактически материали и оборудване; осигуряване на учебни материали, свързани с обучението; разходи за издаване на брошури, съобразени с обосновката на информационната дейност (разходите не могат да надвишават 10 % от останалите допустими преки разходи); пътни за обучаваните; пълен пансион за обучаваните в размер не повече от левовата равностойност на 20 евро; нощувки за обучаваните в размер на не повече от левовата равностойност на 30 евро.
( Административни разходи за организация и управление на обучението/консултирането

(до 20 % от общата стойност на одобрените преки разходи).


Максимално допустимата помощ за обучение на едно лице е левовата равностойност на 300 евро.

Разходи за екипа, който ще бъде ангажиран с организирането и провеждането на информационни дейности и събития (при проекти за повишаване на информираността);

Разходи, пряко свързани с организирането и провеждането на информационните дейности и събития, включени в проекта.
8.Недопустими разходи: 

         ( Всички разходи, посочени като недопустими в раздел 5.0
         ( За издаване на брошури, които не съответстват на изискванията за публичност, на финансирането, осигурено от ЕЗФРСР. 

( За обучение и/или информационни събития, които са част от нормални програми за обучение в основни, средни и висши училища;

( За обучение  свързани със земеделие и гори;
( Обучение на целеви групи, които могат да се финансират по други програми /вкл. ОПЧР/


    ( Кандидатите следва да се съобразяват с всички ограничения. 

9.Финансови параметри за проектите:
· Максималния размер на инвестицията за един проект по тази мярка е левовата равностойност на 20 000 евро;

· Минималния размер на инвестицията за един проект по тази мярка е левовата равностойност на 2 000 евро;

( Паричния ресурс за мярката, включена в СМР е левовата равностойност на 40 000 евро.

10.Размер на финансовата помощ
· 100% от общите допустими разходи за проекти на юридически лица с нестопанска цел регистрирани в обществена полза (негенериращи доходи).

· 70% от общите допустими разходи за проекти на други допустими бенефициенти.

11.Критерии за избор на проекти
Не се предоставя финансова помощ за проекти, включващи в себе си курсове, консултации, обучение или информационни и др. дейности, които не са свързани с областите на приложение на ос 3 от ПРСР и/или  от стратегията на конкретната МИГ.

1.Задължителни критерии - целите, дейностите и изискванията на мярката          (30т.)

2. Допълнителни критерии:

    • обучение/информационна дейност за подобряване организацията на производството и качеството на продукта                                                                              (20т.)   
 • кандидата има добър административен капацитет, предоставил е програма-съобразена с нуждите на целевите групи                                                                              (20 т.)

• в обученията има адаптирани програми за включване на уязвими групи от населението-малцинства, хора с увреждания, самотни майки, възрастни хора, рискови групи  др.                                                                                                                                               (20 т.)
• кандидата разполага с по-съвременна техническа и материалан база за обучение (10т.)
12.Минимална помощ/държавни помощи-неприложимо по тази мярка
СДРУЖЕНИЕ ”МЕСТНА  ИНИЦИАТИВНА  ГРУПА


КАРНОБАТ”














Настоящият документ е разработен от екипа на СНЦ”МИГ-Карнобат” по прилагане на  Стратегия за местно развитие под № 41-04-24/07.11.2011г. , Договор за финансиране :№РД-50-93/13.06.2012г. между СНЦ”МИГ-Карнобат”, МЗФ и ДФ”Земеделие-РА”

